ועדת המשנה לענייני איו"ש, כנסת 25, פרוטוקול מספר 12, 2024-01-29 00:00

צבי ידידיה סוכות: בוקר טוב לכולם

צבי ידידיה סוכות:  תודה לכל מי שהגיע לכאן

צבי ידידיה סוכות:  המילים "מה שהיה הוא לא מה שיהיה" הפכו להיות נדושות, כמעט כמו המילים "קונספציה" ו"תמרון", ולמען האמת, בשמחת תורה האחרון גילינו כולנו שלפעמים גם בחורות צעירות ששירתו כתצפיתניות או אנשים מהחברה האזרחית או קצינים בדרג נמוך יחסית, ראו את המציאות לפעמים יותר מאשר הקצונה הבכירה יותר או מקומות אחרים

צבי ידידיה סוכות:       ראינו שאנשי ימין, שלפעמים קראו להם משיחיים או הזויים, ראו את המציאות בחבל עזה בצורה יותר טובה מאשר כל מיני לשעברים, והדבר הזה כמובן משליך אני חושב – אנחנו למדנו עליו – גם לגזרות אחרות

צבי ידידיה סוכות:       אנחנו ביקשנו היום לשמוע פה בוועדה את ארגוני החברה האזרחית, את אנשי השטח ביהודה ושומרון, את נציגי התושבים וכמובן המועצות האזוריות, כדי לוודא שהפעם לא נפספס חלילה את הסכנות, לא נתעלם מההתרעות ולא נמצא את עצמנו חלילה במשבר נוסף

צבי ידידיה סוכות:       אנחנו כמובן מודים לצבא-הגנה-לישראל ולנציגים שלו שנמצאים כאן ושעושים עבודה מצוינת ביהודה ושומרון בכלל, ובפרט בחודשים האחרונים

צבי ידידיה סוכות:  אני חושב שכך היינו רוצים שצה"ל יפעל כל השנים, ותודה רבה, אבל אנחנו כאן כדי לדון על מה קורה במרחב ההגנה על היישובים ועל זה אנחנו נבקש תשובות

צבי ידידיה סוכות:       המצב ביהודה ושומרון בוער עוד לפני המלחמה, הסכנות ברורות ומיידיות

צבי ידידיה סוכות:  הטרור נוהג לשכפל את עצמו והחשש של השתלטות על יישוב הוא אמיתי ומסוכן

צבי ידידיה סוכות:  היישובים ביהודה ושומרון הם קרובים מדי למרכזי הערים הערביות, שם יש נשקים בכמויות גדולות, והתרחיש הזה חלילה של השתלטות על יישוב הוא תרחיש שהפך מאז ה-7 באוקטובר למשהו שיכול לקרות

צבי ידידיה סוכות:  אי אפשר להגיד זה לא יקרה, הם לא רוצים

צבי ידידיה סוכות:  אנחנו צריכים להיערך למציאות שבה זה כן יכול לקרות, למציאות שבה כן יהיו כמה כאלה, אפילו כמה עשרות, שיחליטו – אנחנו עולים על טנדרים ומנסים לכבוש יישוב, עם הנשקים ועם האמל"ח שיש להם ביהודה ושומרון, והדבר הזה קיים

צבי ידידיה סוכות:      בנוסף, סוגיית היפוך הקנים, שדיברו עליה לא מעט – גם ראש הממשלה, גם שר הביטחון, גם הרמטכ"ל –  כולם דיברו על התרחיש הזה

צבי ידידיה סוכות:  הרשות הפלסטינית – רק בשבוע שעבר פורסם שאחד הבכירים ברשות הפלסטינית מאיים שה-7 באוקטובר יכול לחזור על עצמו – היא מממנת את הטרור, היא מממנת כסף, משלמת כסף למחבלים שרצחו יהודים, כולל מחבלים של הנוח'בה, והחשש שמא הרשות כולה או חלק ממנה יפנו את הקנים שלהם כלפי יישובים יהודיים, בין אם ביהודה ושומרון ובין אם במרחב התפר, החשש הזה הוא חשש אמיתי ואנחנו כאן כדי לשמוע תשובות לדבר הזה

צבי ידידיה סוכות:      נראה עוד רגע סקירה על הפעילות, הלא ביטחונית הייתי אומר, של הרשות הפלסטינית, של חלקים מהרשות הפלסטינית ליתר דיוק, ובנוסף אנחנו רוצים לדבר על אונר"א וארגונים מהסוג הזה שפועלים גם ביהודה ושומרון

צבי ידידיה סוכות:       לשם כך, כדי לוודא שהמילים "מה שהיה הוא לא מה שיהיה" לא יהפכו לעוד מטבע לשון אלא למציאות אמיתית, הזמנו גם היום את המתריעים בשער, כמו שאמרנו קודם, גם את אנשי הצבא וכוחות הביטחון שעובדים קשה כדי להגן עלינו, 24 שעות, שבעה ימים בשבוע, חיילי צבא-הגנה-לישראל עובדים, אנחנו רואים אותם ביהודה ושומרון, וכמו שאמרתי קודם, באמת בצורה אני חושב חסרת תקדים בעשורים האחרונים

צבי ידידיה סוכות:       ועדיין, לצד הדבר הזה אנחנו רוצים לקבל תשובות, ותשובות ברורות, שאני מקווה שיניחו את הדעת גם בנושא ההגנה על היישובים

צבי ידידיה סוכות:  אני מקווה שהדיון יהיה פורה ומעניין, נקבל תשובות טובות, מלאות, משמעותיות, ואני מקווה שכולנו נצא רגועים יותר אחרי הדיון הזה

צבי ידידיה סוכות:  תודה רבה לכולם

צבי ידידיה סוכות:  ראשון הדוברים, איתמר מרכוס, שהביא לנו מצגת בנושא הרשות הפלסטינית

צבי ידידיה סוכות:  תודה, איתמר

איתמר מרכוס: תודה רבה

איתמר מרכוס:      (שקף: מבט לתקשורת פלסטינית, מחבלים במדים, מעורבות כוחות הביטחון של הרש"פ בטרור)

איתמר מרכוס:  שמי איתמר מרכוס, אני מנהל מכון מחקר מבט לתקשורת פלסטינית

איתמר מרכוס:  אנחנו עדים זה שנים לפרסומים של הרשות הפלסטינית, שמשבחים את המעורבות של כוחות הביטחון שלהם בטרור

איתמר מרכוס:  אנחנו ריכזנו, בשבוע הבא אנחנו גם נוציא מחקר שלם בעניין הזה ורציתי להביא כאן את ראשי הפרקים על מעורבות כוחות הביטחון של הרשות הפלסטינית בטרור וגם איך הם משבחים ומהללים את זה

איתמר מרכוס:       (שקף: הודעת גדודי שהידי אלאקצא)

איתמר מרכוס:  נתחיל במשהו רק מלפני כשבועיים, זה פרסום של גדודי חללי אלאקצא, בין היתר יש כאן חמישה מחבלים שנהרגו על ידי צה"ל

איתמר מרכוס:  בכרוז הזה שהם פרסמו, אחד מהם,  "השהיד, סרן עבדאללה אבו שלאל, מפקד גדודי שהידי אלאקצא, בן למנגנון המודיעין הכללי

איתמר מרכוס: "      צה"ל והשב"כ הוציאו הודעה: חוליית מחבלים שבראשה עמד עבדאללה אבו שלאל, ראש תשתית הטרור במחנה שנחשב לאחד מראשי הטרור המרכזיים ביהודה ושומרון

איתמר מרכוס:  הינה, הוא ראש והוא אחד מהמרכזיים והוא סרן בכוחות הביטחון

צבי ידידיה סוכות: אתה יודע אם הוא היה בתפקיד?     

איתמר מרכוס: לא

איתמר מרכוס:  נראה עוד מעט איך הם מדברים על זה – שוטרים ביום, ופדאים בלילה

צבי ידידיה סוכות: אני אומר אם בתקופה הזאת הוא היה בתפקיד

איתמר מרכוס: כן, עכשיו

איתמר מרכוס:  הוא היה עכשיו פעיל, זה לא לשעבר, אבל זה לא עניין של בודדים

איתמר מרכוס:       (שקף: שהידים של כוחות הביטחון הפלסטינים)

איתמר מרכוס:  זה פרסום מאוגוסט, לפני כשישה חודשים, של פת"ח, הכותרת כאן: שהידים של כוחות הביטחון הפלסטינים

איתמר מרכוס:  אנחנו בדקנו כאן את השמות של כולם ומצאנו שכולם – חוץ משישה שהיו מעורבים בעניינים בלבנון – כולם היו מעורבים בטרור נגד ישראל, 23 מחבלים, וזה הכרוז שהם מפרסמים

איתמר מרכוס:       (שקף: סרטון עם 24 תמונות של חברי שירותי הביטחון של הרש"פ)

איתמר מרכוס:  עוד פרסום של פת"ח, הם פרסמו סרטון, בסרטון הזה יש 24 תמונות של חברי מנגנוני ביטחון, כולם היו שהידים בפעולות טרור נגד ישראל

איתמר מרכוס:  ליד הסמל של כוחות הביטחון שלהם, של האגף שלהם, יש גם את הסמל - - -     

צבי ידידיה סוכות: איפה פורסמו הפרסומים האלה?     

איתמר מרכוס: זה פרסום של פת"ח בשכם

צבי ידידיה סוכות: זה יוצא בתוך פרסומים רשמיים של הפת"ח? יש נתיבי הפצה רשמיים?     

איתמר מרכוס: כן

איתמר מרכוס:  פת"ח רשמי שולחים טלגרם

איתמר מרכוס:  העיקר כאן זה התמונות, הם כולם במדים, כולם עם הסמל של גדודי חללי אלאקצא וכולם עם הסמל – זה עבר אחד אחרי השני, 24 תמונות, כולם היו ברשות מנגנוני ביטחון וכולם היו גם גדודי חללי אלאקצא

איתמר מרכוס:  יש לנו עשרות דוגמאות כאלה של פרסומים ספציפיים

איתמר מרכוס:       (שקף – נתונים סטטיסטיים)

איתמר מרכוס:  אני רוצה להביא גם כמה נתונים סטטיסטיים שמביאה הרשות הפלסטינית עצמה, כולם מהזמן האחרון

איתמר מרכוס:       הינה, זה איש בכיר במחקר, מפיצים את זה בטלוויזיה של הרשות הפלסטינית, הוא אומר ככה: יותר מ-75% ממספר השהידים בגדה המערבית, בעימותים היומיומיים, הם חברים בתנועת הפת"ח, רובם חברים בכוחות הביטחון של הפלסטינים או ביניהם

צבי ידידיה סוכות: מי האדם שאתה מצטט?     

איתמר מרכוס: מוחמד אל מאסרי, הוא מנהל מרכז מחקר של הרשות הפלסטינית

צבי ידידיה סוכות: גורם רשמי של הרשות

איתמר מרכוס: כן, שעוסק בסטטיסטיקה

צבי ידידיה סוכות: שאומר שרוב השהידים הם חברים בתנועת הפת"ח או חברים בכוחות הביטחון?     

איתמר מרכוס: כן, רובם חברים בכוחות הביטחון

איתמר מרכוס:  יש כאן עוד דוגמה של איש ב-Awdah, זו טלוויזיה של הרשות הפלסטינית, שאומר: "יותר מ-355 מהאסירים של העם הפלסטיני שלנו בתוך בתי הכלא הם מכוחות הביטחון הפלסטינים, במילים אחרות, חיילי הרשות הפלסטינית

איתמר מרכוס: " גם זה משנה שעברה

איתמר מרכוס:      אלה סטטיסטיקות שפת"ח פרסם בדף הפייסבוק הרשמי שלהם

איתמר מרכוס:  יש כאן עוד מהטלוויזיה הפלסטינית, גם פת"ח פרסם: "יותר מ-1,500 פעולות צבאיות נגד הכיבוש הישראלי הובלו על ידי אנשי תנועת פת"ח ואנשי כוחות הביטחון בשנת 2023

איתמר מרכוס: "     אחד הפרסומים היפים שפשוט מציג באמת תשובה לשאלה שלך מקודם, זה היה לפני יותר משנה אבל המסר כאן, הם פרסמו סרטון, גם זה פת"ח בדף הרשמי שלהם בפייסבוק, והכותרת כאן: "ביום כוחות הביטחון, ובלילה פדאים", זאת אומרת הם גאים בחלוקה, כולם כאן במדים

צבי ידידיה סוכות: בלילה מה?     

איתמר מרכוס: לוחמים, מחבלים

איתמר מרכוס:  בהמשך הסרטון הזה הביאו סיפורים של עוד חמישה אנשים – אחד מהם סרן, אחד מהם סא"ל, אחד מהם אל"מ, עוד אחד סרן ורב סרן – הם היו או שהידים או נעצרו, ואנחנו כאן הוספנו את הפרטים במה הם היו מעורבים, אבל שוב יש כאן חגיגה והלל לכוחות הביטחון על המעורבות שלהם

איתמר מרכוס:      Mahmoud Al-Aloul הוא מספר שניים בפת"ח, הוא הסגן של מחמוד עבאס, אמר ככה: כל הפלסטינים הם יחידה אחת, כוחות הביטחון יחד עם התנזים–  זה חלק מנאום ארוך שהוא דיבר על אחדות של כל הכוחות יחד עם המחבלים, וכו'

איתמר מרכוס:  יש עוד הרבה דוגמאות כאלה

אריאל קלנר: יחד ננצח שלהם

איתמר מרכוס: כן

איתמר מרכוס:  בטלוויזיה של Awdah לפני כמה חודשים, זו הטלוויזיה הרשמית של פת"ח, הם נשאלים לגבי עימותי ביטחון בגדה המערבית: פת"ח מוביל את זה, עשרות של שהידים הם של פת"ח ושל כוחות הביטחון, גם אתמול כוחות הביטחון יחד עם גדודי חללי אלאקצא לחמו נגד הישראלים בשכם

איתמר מרכוס:  ככה אנחנו רואים את זה כל הזמן

איתמר מרכוס:       יש עוד משהו מעניין, הם לא רק מהללים אותו, מהללים את האח שלו, מוחמד אל-טובסי, קוראים לו גיבור של תנועת פת"ח

איתמר מרכוס:  הוא אסיר משוחרר, היה בכלא שמונה שנים, עכשיו הוא נעצר

איתמר מרכוס:  יש לו שני אחים שהם שהידים ויש לו אח שנידון ל-800 שנה, האח שלו זה סעיד אל-טובסי שאחראי לרצח של 31 אנשים

איתמר מרכוס:  שוב, הם מהללים

צבי ידידיה סוכות: הוא גם היה בפת"ח?     

איתמר מרכוס: כן

איתמר מרכוס:  כולם מקבלים שבח של הרשות הפלסטינית ושל פת"ח, כל מי שמעורב הופך להיות גיבור של הפלסטינים

איתמר מרכוס:       עקב כל ההלל הזה למשך שנים בהרג של ישראלים ויהודים, אתן לכם כמה דוגמאות של התגובה של הרשות הפלסטינית ושל פת"ח לטבח של 7 באוקטובר

איתמר מרכוס:  זה היה פת"ח בית לחם בטלגרם וזה היה מייצג לכל האווירה ברשות הפלסטינית בתקופה ההיא – ישראל היא העכבר, תראו מה עשינו לו

איתמר מרכוס:  שוב, זה פת"ח בבית לחם

איתמר מרכוס:       (שקף: הנחיות משרד הדת של הרש"פ לדרשות יום שישי)

איתמר מרכוס:  הייתה גם ההודעה הזאת, שהיא כל כך משמעותית, זה לא קיבל מספיק פרסום

איתמר מרכוס:  משרד הדתות של הרשות הפלסטינית, שבועיים אחרי הטבח ביקש מכל הדרשנים לכלול בתוך הדרשות שלהם של ימי שישי, החדית': לא יבוא יום הדין, תחיית המתים, עד שיילחמו המוסלמים ביהודים ויהרגו אותם, היהודים יתחבאו מאחורי עץ ואבן, והעץ והאבן יאמרו: מוסלמי עבד אללה, יש יהודי מאחוריי, בוא הרוג אותו

איתמר מרכוס:       שבועיים אחרי שיהודים התחבאו מאחורי עצים ואבנים ונרצחו, הרשות הפלסטינית אומרת שבכל המסגדים חייבים לדרוש את הדרשה הזאת

צבי ידידיה סוכות: הם התכחשו לזה אחר כך? כי אני זוכר שמחקו את זה באותו יום

איתמר מרכוס:  אנחנו מייד העתקנו את זה והם מחקו את זה מייד

איתמר מרכוס:  אחרי שזה קיבל פרסום בתקשורת הישראלית וגינוי, אז הם מחקו

צבי ידידיה סוכות: אבל הייתה גם איזושהי הכחשה מצידם?     

איתמר מרכוס: לא, לא הייתה הכחשה

איתמר מרכוס:  זה דף רשמי, כל שבוע לפני הדרשות

צבי ידידיה סוכות: מחקו את זה רק כדי שזה לא ימשיך לשמש כראיה, אבל מבחינתם עומדים מאחורי זה

אריאל קלנר: לא התנערו מהדברים

איתמר מרכוס: לא התנערו מזה

איתמר מרכוס:  גם כתוצאה מכל מה שאנחנו אומרים, שבח לטרור לאורך כל השנים, סקרי דעת קהל הראו עד כמה יש תמיכה במה שקרה

איתמר מרכוס:  זה אחד הסקרים: ביהודה ושומרון – 68% מאוד מאוד תמכו, ועוד 14% תמכו מעט, זאת אומרת 80% תמכו ביהודה ושומרון

איתמר מרכוס:  מי היה גאה בכל מה שקרה? Considering the ongoing events, do you feel pride? , 98% מהפלסטינים גם ביהודה ושומרון וגם בעזה הרגישו גאווה על מה שקרה

צבי ידידיה סוכות: של מי הסקר הזה?      

איתמר מרכוס: של Arab World for Research & Development, זה בין החוקרים הטובים והאמינים, רוב הממצאים שלהם גם אומתו

צבי ידידיה סוכות: אני סתם מנסה להבין איך זה מסתדר כי פורסם סקר על 82%, יש קצת הבדל

קריאה: זה אותו סקר

איתמר מרכוס: וגם כאן, מה היה התפקיד של חמאס? איך אתם רואים את זה? חיובי או חיובי מאוד – 73%; מה היה התפקיד של הרשות הפלסטינית? רק כ-10% אמרו שזה היה חיובי, כך ששנים של חינוך של הרשות הפלסטינית, שנים של מסרים שהמחבלים הם הגיבורים, שנים של מעורבות של כוחות הביטחון בטרור, הציבור הפלסטיני רואה הרג יהודים כמשהו רצוי, כמשהו ראוי

איתמר מרכוס:  זה לא החמאס שהפך את כל הציבור לתומכי חמאס, זה הרשות הפלסטינית עצמה שהפכו את כל יהודה ושומרון לתומכי חמאס

איתמר מרכוס:  הם פשוט שכנעו כל כך במסרים שלהם לאורך השנים, עכשיו אנחנו במצב שכל הציבור הפלסטיני משוכנע – גם מבחינה לאומית פלסטינית וגם מבחינה דתית אסלאמית – שהדבר הראוי ונכון לעשות זה להרוג יהודים

איתמר מרכוס:  תודה

צבי ידידיה סוכות: איתמר, אתה ראית איפשהו קולות ברשות הפלסטינית שכן מתנגדים לטבח הזה בתוך המעקב שלכם?     

איתמר מרכוס: התמיכה בטבח המשיכה לאורך כל הדרך עד הסוף

איתמר מרכוס:  יש לנו את ג'יבריל רג'וב שאחרי חודשיים – והוא ידע בדיוק מה שקרה, זה לא הציטוט הזה – הוא אמר שזה היה משהו אפי, משהו הירואי

איתמר מרכוס:  אחרי כל הלחצים שהם יגנו, רג'וב גם עלה לטלוויזיה, היה אצלו יועץ שלו לענייני דתות מחמוד אל עבאס, הוא אמר: אנחנו נמנענו לגנות ואנחנו לא נגנה, הייתה לנו זכות

איתמר מרכוס:  המסרים של הרשות הפלסטינית היו שניים, אחד זה זכות הגנה עצמית בגלל שיש כיבוש, והם הגדירו אגב את הכיבוש 70 שנה, מאז הקמת ישראל

איתמר מרכוס:  בגלל שיש כיבוש יש לנו זכות להגנה עצמית וכל מה שאנחנו עשינו זה במסגרת החוק

איתמר מרכוס:       בימים הראשונים היה ממש שבח – שבח, הלל, שמחה, בטלוויזיה הרשמית של הרשות הפלסטינית, ביום למוחרת אחד הדוברים של פת"ח אמר: אנחנו קמנו לבוקר של ניצחון, בוקר של גאווה, בוקר של שמחה

איתמר מרכוס:  ככה זה בטלוויזיה הפלסטינית יום אחרי הטבח, וככה זה נמשיך

איתמר מרכוס:       שבועיים שלושה אחרי שהתחיל התמרון בעזה, אז החליפו את המסר משמחה וגאווה למסר שאנחנו הקורבן

איתמר מרכוס:  זו הייתה הרשות הפלסטינית

צבי ידידיה סוכות: זאת אומרת, לא ראית בשום מקום מישהו שמתנער מהטבח הזה?     

איתמר מרכוס: לא

איתמר מרכוס:  הייתה אמירה אחת של רג'וב, אנחנו צריכים להתאחד עם חמאס, אני עכשיו עושה פרפראזה, הוא אמר ככה: אפילו אם נעשו דברים שלא ייעשו, אנחנו רוצים אחדות וכו' וכו'

איתמר מרכוס:  זה היה הדבר הכי קרוב ששמענו של גינוי

צבי ידידיה סוכות: שזה במקביל לציטוט הזה שלו

איתמר מרכוס: כן

איתמר מרכוס:  וזה מה שג'יבריל רג'וב אמר: "האסלאם המדיני, חמאס, היה חלק מהמארג הפוליטי והחברתי וממארג המאבק שלנו, והוא עודנו כך והוא יישאר, נקודה

איתמר מרכוס:  לא נלך לעזה ללא הסכמה לאומית שתכלול את האסלאם המדיני, בין אם אלו אחינו בחמאס או אחינו בג'יהאד האסלאמי

איתמר מרכוס:  זה בלתי אפשרי

איתמר מרכוס: "     שוב, הוא דיבר כל הזמן על אחדות

איתמר מרכוס:  באחת האמירות הוא אמר, אפילו אם נעשו דברים שלא ייעשו, זה היה הכי קרוב ששמענו אי פעם לגינוי

צבי ידידיה סוכות: איתמר מרכוס, תודה רבה על המצגת, אני חושב שלימדה אותנו הרבה מאוד

איתמר מרכוס: תודה לכם

צבי ידידיה סוכות: אנחנו נתחיל עם חברי הכנסת ונעבור לארגוני החברה האזרחית

צבי ידידיה סוכות:  חבר הכנסת אריאל קלנר, בבקשה

אריאל קלנר: תודה

אריאל קלנר:  תודה על הדיון, היושב-ראש

אריאל קלנר:  אנחנו אומרים לעולם לא עוד, יש עכשיו גם את הנושא של יום השואה הבין-לאומי, וגם אחרי ה-7 באוקטובר האמירה המרכזית הייתה לעולם לא עוד, Never again, לא נסכים לדבר הזה

אריאל קלנר:      אני חושב שצריך להבין בהקשר הזה שלעולם לא עוד, אם אנחנו מדברים על גרמניה אז הנאצים היו נאצים גם לפני שהם רצחו שישה מיליון, החמאס היה חמאס גם ב-6 באוקטובר, הוא היה ארגון נאצי גם ב-6 באוקטובר, והרשות הפלסטינית היא גוף עוין, נאצי, שמחנך לנאציזם, שמחנך לשנאת ישראל, לטרור, גם אם הם עדיין לא היפכו קנים לגמרי – הם כבר היפכו מספיק פעמים בעבר

אריאל קלנר:  לא צריך לחכות לאסון כדי להתעורר ולהגיד: טוב, בוא נשנה קונספציה ועכשיו איפה היינו ומה עשינו

אריאל קלנר:  המציאות הזאת זועקת לשמים

אריאל קלנר:       מדובר פה בשאלה של האם, לא שאלה של מתי

אריאל קלנר:  ולצערי, אני מרגיש בהרבה מאוד מקרים שאנחנו עדיין בתפיסה של ה-6 באוקטובר בכל הנוגע לרשות הפלסטינית

אריאל קלנר:  אנחנו מדברים על אינטרסים

אריאל קלנר:  יש להם אינטרסים, אין להם אינטרסים; פועלים, לא פועלים – אני מתכוון לפועלים פלסטינים ייכנסו, לא ייכנסו – רווחה, לא רווחה, ומתעלמים משני דברים שהם הדברים הכי חשובים: כוונות ויכולות

אריאל קלנר:       על הכוונות הם מדברים

אריאל קלנר:  ג'יבריל רגו'ב אומר את זה במפורש

אריאל קלנר:  הם מחנכים לזה מגיל אפס, הם מאדירים רוצחים

אריאל קלנר:  לא רק שאין שם אחד שגינה את ה-7 באוקטובר, הם רק משבחים ומאדירים ומהללים

אריאל קלנר:  אז כוונות יש להם

אריאל קלנר:  יכולות, אני מאוד אשמח לשמוע וזה חשוב מאוד לשמוע מה היכולות שיש להם

אריאל קלנר:      אלה שני הדברים החשובים: כוונות ויכולות

אריאל קלנר:  לא אם יש להם אינטרס היום או יהיה להם אינטרס מחר כי גם על החמאס דיברו בדיוק באותה צורה, יש להם אינטרס או אין להם אינטרס, ובסוף גילינו שהאינטרסים זה דבר שהכי קשה לגלות אותו

אריאל קלנר:  אתה אף פעם לא יכול לדעת מה האינטרס של הצד השני ובאיזה שלב הוא יממש את הכוונות שלו עם היכולות שיש לו

אריאל קלנר:       אמרנו כבר וכמובן הדברים פה הם פשוט מזעזעים

אריאל קלנר:  גוף שנמצא, רשות שנמצאת סנטימטר מאיתנו – סנטימטר מאיתנו – מתמרצת טרור מבחינה כלכלית, מחנכת לטרור מגיל אפס, מחנכת לתרבות אנטישמית נאצית, כשבכל מקום בעולם המערבי דברים כאלה היו יוצאים מחוץ לחוק, ואנחנו פה משלימים עם זה כאילו זו איזה מציאות נורמלית שאפשר לחיות איתה

אריאל קלנר:  מה גדל עם ילדים שגדלים על מה שהם גדלים ומה יוצא מציבור ש-85% ממנו תומכים? 85% זו גם תוצאה של חינוך ושל תרבות שלמה שמחנכת לזה

אריאל קלנר:      הדיון הזה הוא מאוד מאוד חשוב

אריאל קלנר:  אני חושב שהדברים שאנחנו צריכים לשמוע היום זה בנוגע ליכולות

אריאל קלנר:  כוונות אנחנו כבר שמענו, אנחנו יודעים מה הכוונות שלהם, הם לא מסתירים אותן, אפשר להגיד עליהם ביושר שלפחות בעניין הזה הם ישרים, הכוונות שלהם ברורות מאוד בקשר לישות היהודית שנמצאת כאן, ועל פי הפלסטיניות מאז חאג' אמין אל-חוסייני ועד היום אין מקום לישות יהודית בארץ ישראל, גם לא על סנטימטר רבוע אחד, לא משנה איפה

אריאל קלנר:  בין הירדן לים אין מקום, הם אומרים את זה בצורה מפורשת, אז על הכוונות חבל לדבר

אריאל קלנר:  ואינטרסים, כבר הוכח שלנתח אותם זה כמעט בלתי אפשרי

אריאל קלנר:       מה שנשאר זה רק להבין מה היכולות – כמה נשקים יש שם, מה האמצעים שיש שם, איך אנחנו נערכים מול האמצעים האלה

אריאל קלנר:  אני חושב שחשוב מאוד שגם נשמע כמה נשקים אישרה ישראל לרשות הפלסטינית לאורך השנים, בהסכמים, כמה נשקים ישראל אישרה להם

אריאל קלנר:  את זה אני רוצה לשמוע מגופי הביטחון והערכות כמה יש להם

אריאל קלנר:  תודה רבה

לימור סון הר-מלך: אדוני היושב-ראש, ראשית, תודה רבה על הדיון החשוב הזה

לימור סון הר-מלך:  אני חושבת שהכול כבר נאמר

לימור סון הר-מלך:  הכול נאמר, אנחנו אומרים את זה פעם אחר פעם

לימור סון הר-מלך:  מה שכל ילד קטן במדינת ישראל מבין, לצערי הרב עוד לא הפנימו ראשי מערכת הביטחון וגם חלק מאנשי המדינאים במדינת ישראל

לימור סון הר-מלך:      כל פעם אנחנו נגיע לדיונים האלה, אתם תשמעו, אתם תחייכו, אתם תגחיכו אותנו, אתם תמשיכו באותה דרך, באותו אופן פעולה בשטח

לימור סון הר-מלך:      אנחנו שומעים פה נתונים מאוד מאוד קשים, אנחנו שומעים אותם פעם אחר פעם, תמיד מנסים לצייר לנו כאילו יש פה איזה כמה פרטים, והמידע שאנחנו מקבלים הוא כזה – זה ספורדי – אז אני רוצה להעביר פה מסמך שבו בעצם יש תמונות של כל חללי שירותי הביטחון הפלסטיני

לימור סון הר-מלך:  תסתכלו, יש פה כמעט 50 כאלה וזה רק משנתיים

לימור סון הר-מלך:       ההתעלמות, היחס הסלחני, היחס המכיל של אנשי הצבא, של אנשי מערכת הביטחון, לאותה תופעה איומה של הרשות הפלסטינית

לימור סון הר-מלך:  אנחנו רואים תרגיל – תקשיבו, אם זה לא היה קורה, אני פשוט הייתי אומרת, מישהו דמיין את האירוע הזה

לימור סון הר-מלך:       תרחיש – בחודש דצמבר חטיבת מנשה הממוקמת באזור ג'נין תרגלה תרחיש של חדירות, רצח וחטיפה בו מחבלים רבים חודרים באמצעות כלי רכב ובאופן רגלי ליישובים, חוצים את גדר ההפרדה לעבר יישובי הגלבוע, ואדי עארה, אזורי התעשייה, ניצני עוז ומקומות נוספים

לימור סון הר-מלך:  הכוחות תרגלו גם מקרי חטיפה ורצח, השתלטות מחבלים על חלקים ביישובים ועוד

לימור סון הר-מלך:       בואו תראו מה עושה הצבא

לימור סון הר-מלך:  בואו תראו את התפיסה המעוותת שזועקת לשמים, שפעם אחר פעם אף אחד לא מנסה

לימור סון הר-מלך:  אנחנו נגיע לדיונים האלה, נשמיע את הקולות האלה, ושוב הם ישבו פה, יגחיכו אותנו, יעשו לנו כן כן עם הראש, יגידו שאין להם עמדה וילכו הביתה וימשיכו באותה שיטה, באותה קונספציה

לימור סון הר-מלך:       במהלך התרגיל מתבקשים מנגנוני הביטחון של הרשות הפלסטינית לשלוח עשרות שוטרים חמושים לאזור הגדר ולמנוע הגעת אזרחים נוספים לגדר, וכוחות צה"ל במסגרת התרגיל נותנים את האישור לכך

לימור סון הר-מלך:       יצוין כי החמושים נשלחים בקבוצה של 30 חמושים כל אחת, כשהם לבושים בבגדים אזרחיים בזמן של חדירות המוניות ובשעה שכוחות צה"ל פועלים במרחב לגדר ההפרדה

לימור סון הר-מלך:  המשמעות היא קושי לזהות בזמן אמת של היפוך קנים מי פלסטיני, וכל זאת בזמן שאנשי פת"ח עצמם מעורבים עד צוואר בפיגועים

לימור סון הר-מלך:       אני רוצה שהמסמך הזה יעבור

לימור סון הר-מלך:  תעבירו בבקשה את המסמך הזה, שנראה עם מי יש לנו עסק, שפה כל פעם תגחיכו אותנו, תביאו לנו תשובות מגוחכות, תעלימו, תטמנו את הראש בחול, תתעלמו

לימור סון הר-מלך:  הזעקות שלנו, אין להן שום ערך

לימור סון הר-מלך:  הביטחון, החיים שלנו, הוזלה של החיים של תושבים ואזרחים במדינת ישראל, הדבר הזה, אנחנו לא ניתן לו יד

צבי ידידיה סוכות: חברת הכנסת לימור, אני מציע - - -     

לימור סון הר-מלך: אז נכון שבתקופה האחרונה יש איזשהו ניסיון – בעיניי, הוא די להשתיק אותנו ולהגיד, משהו קורה פה, אנחנו עושים פה משהו, אנחנו פועלים; הינה, תראו, בג'נין, בטול כרם, כל פעם מביאים לנו משהו נקודתי

צבי ידידיה סוכות: חברת הכנסת אומרת שמגחיכים אותנו

צבי ידידיה סוכות:  אני מציע שנחכה לאחרי הדיון, נראה אם נקבל תשובות או לא כי להגיד שמגחיכים אותנו לפני ששמענו אותם - - -     

לימור סון הר-מלך: כבר היו לנו דיונים על זה, שמענו אותם

לימור סון הר-מלך:  יאללה

צבי ידידיה סוכות: עד היום לא היה דיון חסוי, לפחות שאני השתתפתי בו

לימור סון הר-מלך: אנחנו שמענו אותם בדיונים חסויים בוועדת חוץ וביטחון

צבי ידידיה סוכות: בנושא הזה? את פיקוד מרכז?     

לימור סון הר-מלך: שמענו בפירוש

צבי ידידיה סוכות: אני לא שמעתי

לימור סון הר-מלך: אני שמעתי

צבי ידידיה סוכות: היה פה רלי שדיבר אבל הוא לא - - -     

לימור סון הר-מלך: אנחנו כל שבוע שומעים אותם

לימור סון הר-מלך:  יש עוד נקודה שאני רוצה להתייחס אליה

לימור סון הר-מלך:  א', אני לא מוכנה יותר להתנהלות הזאת שאנחנו נזעק והם ישבו שם ולא יהיו מחויבים לתת לנו תשובות רציניות, מקצועיות, מניחות את הדעת

צבי ידידיה סוכות: בואי נראה

צבי ידידיה סוכות:  בשביל זה יש דיון, לימור

צבי ידידיה סוכות:  בשביל זה כינסנו את הדיון

לימור סון הר-מלך: מצוין

לימור סון הר-מלך:  נכון

לימור סון הר-מלך:  דרך אגב, היו עוד דיונים

צבי ידידיה סוכות: זה קצת לא פייר לומר מראש שמגחיכים אותנו לפני ששמענו, באמת אני אומר

צבי ידידיה סוכות:  בואי נראה אחרי כן

אסף דורון: חברת הכנסת לימור הר מלך, למען ההגינות, הדברים שאת מעלה כאן הם לא קשורים לנושא של הדיון, והאנשים שהוזמנו כאן לא התבקשו להתייחס לזה

לימור סון הר-מלך: ידעתי

לימור סון הר-מלך:  לא, הבנתי, הבנתי

לימור סון הר-מלך:  הינה, זו אותה שיטה

לימור סון הר-מלך:  הם לא אמורים לענות לנו, הם לא אמורים לתת לנו תשובות, זה לא התפקיד שלהם

לימור סון הר-מלך:  בסדר, הבנתי

לימור סון הר-מלך:  הבנתי, הבנתי

אסף דורון: הם התבקשו להתייחס למספר דברים מאוד מאוד קונקרטיים

לימור סון הר-מלך: בסדר

אסף דורון: הדברים שאת מעלה כאן אינם חלק מהמצע

לימור סון הר-מלך: אוקיי, כרגיל, הם יודעים לחמוק מזה

לימור סון הר-מלך:  הינה, הבנתי את שיטת העבודה שלהם

לימור סון הר-מלך:       אני רוצה להגיד

לימור סון הר-מלך:  זה שהיום צה"ל יכול לפעול באופן שהוא פועל ביו"ש זה רק מסיבה יחידה, שביו"ש יש התיישבות

לימור סון הר-מלך:  במקומות שאין התיישבות, בהם אנחנו רואים פעם אחר פעם איך המקומות האלה הופכים להיות קיני טרור שמנפיקים טרור לכל מדינת ישראל

לימור סון הר-מלך:       יש מי שרוצה לייצר איזשהו שקט תעשייתי

לימור סון הר-מלך:  אנחנו נמצאים פה ביהודה ושומרון, זה חבית נפץ

לימור סון הר-מלך:  זה חבית נפץ, אנחנו לא רוצים להגיע ליום שחס וחלילה היא תתפוצץ לנו, והיא תתפוצץ לנו בפרצוף

לימור סון הר-מלך:       הניסיונות האלה, אנחנו רואים פה את הנתונים, אנחנו שומעים את הקולות

לימור סון הר-מלך:  יש מי שרוצה לא לראות את הקולות, לא לשמוע את הדברים

לימור סון הר-מלך:  אנחנו לא נאפשר את הדבר הזה, אנחנו נדרוש תשובות

לימור סון הר-מלך:  אני אומרת לך, אדוני היושב-ראש, אנחנו יושבים, אנחנו כן מקבלים תשובות על הדברים האלה

צבי ידידיה סוכות: לא היה דיון חסוי על הנושא הזה

צבי ידידיה סוכות:  בואי נשמע

לימור סון הר-מלך: אני אומרת לך, התשובות הן תמיד מתחמקות, הן תמיד לא רציניות, לא ראינו שום תוכנית

צבי ידידיה סוכות: לימור, אני מציע שנעבור את החלק החסוי של הדיון ואז תגידי כי בסוף זה להגיד מראש

לימור סון הר-מלך: הינה, לפי התשובה של מנהל הוועדה אני כבר יודעת

צבי ידידיה סוכות: לימור, הדיון הוא על הגנת היישובים בתוך המרחב

צבי ידידיה סוכות:  הטענה פה, ואני חושב שהיא טענה נכונה, שהרשות הפלסטינית היא חלק מהאיום על המרחב, אבל בסוף השאלה איך מגינים על היישובים

צבי ידידיה סוכות:  זה נושא הדיון, איך מגינים על היישובים גם מול האיום הזה של הרשות הפלסטינית

צבי ידידיה סוכות:       אני לפחות לא זוכר שהיה פה דיון מעמיק בנושא הזה למרות שנציגי אמ"צ אמרו פה בסקירות שתיים-שלוש דקות על הדבר הזה

צבי ידידיה סוכות:  בואי נחכה, נשמע

לימור סון הר-מלך: אני אומר לך, הרשות הפלסטינית היא האיום העיקרי

צבי ידידיה סוכות: נכון

צבי ידידיה סוכות:  אז בואי נשמע איך הם מתכוונים להגן על היישובים, ויהיה חלק חסוי בדיון

לימור סון הר-מלך: אבל יש מי שבוחר פעם אחר פעם להתעלם מהנתון הזה

צבי ידידיה סוכות: לימור, זה עוד לא קרה

צבי ידידיה סוכות:  בואי נראה מה יהיה

לימור סון הר-מלך: תודה רבה

לימור סון הר-מלך:  זהו, זה הזמן שלי לדבר

צבי ידידיה סוכות: חבר הכנסת מאיר כהן, בבקשה

מאיר כהן: שלום

מאיר כהן:  אני מצטער על האיחור, יש המון דיונים היום וכל הדיונים מאוד מאוד חשובים

מאיר כהן:  אני באתי לכאן בגלל הכותרת של הדיון הזה, וצר לי מאוד – אני אומר לך את זה, חברתי הטובה – צר לי מאוד שכל פעם שאנחנו באים לדיונים כאלה אנחנו מתחילים לשפוך אש וגופרית על אנשי צה"ל

מאיר כהן:      אנשי צה"ל נמצאים עכשיו, החיילים – הבנים שלך, שלכם, שלו, שלי – הבנים והבנות נמצאים עכשיו בלחימה שלא הייתה כמותה ביהודה ושומרון, אנחנו צריכים לדעת

מאיר כהן:  שנים הייתי איש מילואים – טול כרם, ג'נין וכו' – והיום יש באמת עבודה טובה של צה"ל

מאיר כהן:       את מעלה נושא שזה לדיון אחר, כמו שאמר היושב-ראש

מאיר כהן:  שאלת היפוך הקנים היא שאלה שצריכה להטריד את כולנו

צבי ידידיה סוכות: הגנת היישובים, גם הרשות הפלסטינית היא חלק מהדיון הזה

מאיר כהן: אני באתי לכאן כי באמת אנחנו צריכים להיות הרבה יותר נחרצים - - -     

לימור סון הר-מלך: אני יכולה לדבר עכשיו גם על - - -     

צבי ידידיה סוכות: לימור, הכול בסדר

צבי ידידיה סוכות:  אף אחד לא הפריע לך לדבר

לימור סון הר-מלך: זה התפקיד שלנו, חברי הכנסת

מאיר כהן: על מה שאת רוצה

לימור סון הר-מלך: יופי

לימור סון הר-מלך:  הם לא חייבים לתת תשובות כמו תמיד, אבל בסדר

מאיר כהן: אני בא מהצד שאולי יכול להתווכח אתכם על התנחלויות כאלה ואחרות, אבל אני בא מהצד – ואני שותף שלכם – שבכל מקום שנמצאים יהודים צריכים להגן עליהם, זו תפיסת העולם שלי

מאיר כהן:  בכל מקום, יהודי אחד על גבעה ב - – מה הכי הכי נטוש? יהודי אחד

קריאה: אין דבר כזה

מאיר כהן: נניח

מאיר כהן:  יש, יש

רפול אנגל: אין שום דבר נטוש

אריאל קלנר: דימונה, מאיר

מאיר כהן: עוד פעם תגיד על דימונה נטוש, אני אראה לך

מאיר כהן:  צריכים לשמור עליו

מאיר כהן:  זו המחויבות שלנו

מאיר כהן:  ההפקרה של האזרחים בעוטף עזה, אסור לה לחזור בשום מקום

מאיר כהן:      כשאני מגיע לשם, ואני מגיע לשם, אני באמת רואה מצבים שהם מצבים מאוד קשים

מאיר כהן:  למען הגילוי, יושב כאן ג'ייסון שנשוי עם האחיינית של אשתי, בבית הערבה

מאיר כהן:  כל פעם שאני מגיע לשם אני רואה יהודים צעירים שבונים – אני לא יודע אם הייתם שם – יישוב לתפארת, במקום שמתי מעט רוצים לגור שם

מאיר כהן:  אתה מגיע לשם ביום שישי בערב, 45 מעלות, לא יכולים לגור בלי מזגן

מאיר כהן:  הסמיכות ליריחו והגדר המצ'וקמקת שיש שם, וזה שאין דברים אלמנטריים

מאיר כהן:      זה הולך ומתחדד ביישובים שנמצאים ביהודה ושומרון, שנמצאים באמת מבודדים

מאיר כהן:  ולא רק שאלת היפוך הקנים מדאיגה אותי אלא השאלה: כשדבר כזה יקרה, האם אני יכול להיות בטוח שהנשים, במהלך המלחמה הזאת אגב, שמענו את זה, יישובים שלמים מבודדים התרוקנו מהגברים כי כולם הלכו למלחמה, ונשארו שם נשים, וכיתות כוננות שבהתחלה היו מאוד מאוד מצ'וקמקות

מאיר כהן:      אז אני חושב, אדוני היושב-ראש, שהאמירה מול הצבא צריכה להיות חותכת, הצבא צריך להציג כאן את כל מה שהוא עשה ויעשה בכדי שבמקומות האלה, בכל מקום שיש יהודי, הוא ירגיש מובטח

צבי ידידיה סוכות: מאיר, תודה רבה על הדברים ואני חושב שבאמת הדברים מדברים בעד עצמם

צבי ידידיה סוכות:  שני חלקים, קואליציה ואופוזיציה, אין בעניין הזה קואליציה ואופוזיציה

צבי ידידיה סוכות:  כל מקום שיש יהודים או אזרחים ישראלים, אנחנו מחויבים להגן עליהם, לשמור על ביטחונם, ובאמת תודה רבה גם שהגעת וגם על הדברים החשובים

צבי ידידיה סוכות:  חבר הכנסת בועז ביסמוט, אתה רוצה להגיד משהו?     

בועז ביסמוט: שלום

בועז ביסמוט:  לא שמעתי את הדברים שאמרת אבל שמעתי - - -      

צבי ידידיה סוכות: הוא אמר דברים חשובים

בועז ביסמוט: אמר דברים חשובים, אבל בעצם מהסוף אני מבין שהוא אמר את הברור מאליו

בועז ביסמוט:  כן, אני אחבר את זה לאקטואליה – היה הרי אירוע אתמול, היה כנס

מאיר כהן: אני אפריע לך, ביסמוט

מאיר כהן:  הדברים שאמרת, הסרטון הוא אחד מסרטוני ההסברה הטובים ביותר שמדינת ישראל ידעה להוציא

מאיר כהן:      (מחיאות כפיים)

בועז ביסמוט: אז קודם כול, ריגשתם, ותודה רבה ואני חושב שאחת הסיבות שבאמת זה זכה לקונצנזוס שכזה, כי אנחנו הרבה יותר מאוחדים ממה שאנחנו אפילו חושבים, עם ישראל

בועז ביסמוט:  עם ישראל זה לא פאנלים, עם ישראל זה לא כל מיני חדרי חדרים

בועז ביסמוט:  עם ישראל זה עם ישראל שאתם רואים כל יום, והוא מאוד מאוחד והוא חש תסכול רב כאשר היו אירועי ה-7 באוקטובר, ובמקומות מסוימים בזירה הבין-לאומית שום דבר לא השתנה

בועז ביסמוט:      אני אוהב להרבות לצטט למשל ספר או מחזה שבתור ילד קראתי בבית ספר, "הסוחר מוונציה"

בועז ביסמוט:  הוריי שלחו אותי לבתי ספר זרים, אני מכיר את זה מגיל קטן, אני זוכר את זה מאז שהייתי ילד

בועז ביסמוט:       קראנו את הסוחר מוונציה, ויש את הנאום האלמותי של שיילוק, שאומר: אם אתם פוגעים בי אני לא אדמם, אם תדגדגו אותי אני לא אצחק ואם תעשו לי רע, אני גם כן ארצה לנקום

בועז ביסמוט:  הרי זה דבר מאוד מאוד טבעי, זה נכתב עוד במאה ה-16

בועז ביסמוט:      ואז אתם רואים באמת לפני 80 שנה מה שקרה ואיפה היה העולם, ופה אתה מגיע באמת לפלטפורמה בין-לאומית, פרלמנט אירופי, אתה נואם מספר 18 ואתה בא דווקא עם נאום מוכן, גם הכנתי נאום לא רע

בועז ביסמוט:  באמת, הכנתי נאום, אני חרוץ כזה, הכנתי נאום לא רע

בועז ביסמוט:       ואז אתה שומע אותם

בועז ביסמוט:  אתה שומע את היווני ואתה שומע את הבלגי ואתה שומע את האירי ואתה שומע את הטורקים בכלל, ואז אתה אומר: רגע, איך זה ייתכן, הם לא למדו כלום, כאילו לא היה שבעה באוקטובר

בועז ביסמוט:  כאילו אין איזה תינוק בן שנה חטוף, כאילו אין מעשי אונס, אין ראשים שנכרתו, או שכן יש, אבל זה קרה ליהודים, זה כנראה פחות חשוב או זה סביל

בועז ביסמוט:       ואז אתה רואה את הדוח שמופיע שם, תמיד לעשות את ה-parallel, תמיד לחפש את האיזון, תמיד האיזון כשזה קשור ביהודי, ולכן קמתי ואמרתי את מה שאמרתי כי זה היה כל כך מקומם

בועז ביסמוט:  וממש לפני שיצאתי לפרלמנט, לשטרסבורג, לשליחות חשובה – ואגב, דיברת עכשיו על אופוזיציה, קואליציה, אדוני היושב-ראש

בועז ביסמוט:  אני גם אחמיא למירב בן ארי

בועז ביסמוט:  מירב בן ארי, כאשר היא נוחתת איתי וזו השליחות הרביעית שלנו יחד, היא לא יש עתיד ואני לא ליכוד, אנחנו מפלגת ישראל

בועז ביסמוט:  והיא שם, מה זה, לביאה כדי להגן על המדינה שלנו ואני מפרגן לה מכאן ועד להודעה חדשה

בועז ביסמוט:      אבל לפני שיצאנו לדרך הגעתי לניר עוז, ואפרופו שואה ואפרופו ההשוואה שאני אף פעם לא אהבתי כי לשואה יש את הייחודיות שלה, ואני אומר את זה גם בנאום, אבל הנשיא הרצוג נתן לנו את הלגיטימציה לעשות את זה הפעם

בועז ביסמוט:  כאשר הגעתי לניר עוז, אתם רואים את כל הבתים, הבתים שנשרפו, שפגעו בהם, שהשחיתו אותם, ואתה חושב על אושוויץ, על הבלוקים שאתה רואה שם, וזה היינו הך, רק שפה זה קרה במדינת ישראל ושם זה קרה בנכר, אבל יש גם הבדל אחד

בועז ביסמוט:  פה אתה יכול להגן על עצמך ושם אתה לא, אז זה כל הסיפור

בועז ביסמוט:  זה כל הסיפור, ולכן אמרתי את מה שאמרתי בנאום וזה בא לי טבעי

בועז ביסמוט:       עכשיו לגבי הכנס שהיה אתמול רק הערה אחת, אני לא רוצה להיכנס לזה

בועז ביסמוט:  אתם יודעים, הייתי פעם עורך עיתון, זו העבודה שלי, זה המקצוע שעשיתי כל כך הרבה שנים, וכל שערי העיתונים היום היו כמובן על האירוע של אתמול, על הכנס בעד התיישבות

בועז ביסמוט:       עכשיו להראות לכם את הגיחוך, ההצבעה של התקשורת הישראלית

בועז ביסמוט:  הבוקר אני מקשיב לאחת התחנות – אני לא אעשה לה פרסומת – ומתחילים בזה שאוי ואבוי, לא מדברים על היום שאחרי

בועז ביסמוט:  אבל הכנס של אתמול לא נכנס עכשיו לאם מסכימים או לא לעיקרון עצמו, זה סוג של היום שאחרי

בועז ביסמוט:  אם יהיה דיון על היום שאחרי ויגידו מדינה פלסטינית אז זה נאור, ואם יגידו התיישבות אז זה חשוך

בועז ביסמוט:       לא, זה לא צריך להיות כך כי אני חושב שהיום אנחנו בתוך מלחמה וצריך להתעסק רק בזה, ובתוך הטנק בעזה ובטנק שייכנס לצפון – לא אם אלא מתי – יש כאלה שבעד וכאלה שנגד, ולכן היום אני לא רוצה להיכנס לשום דבר פוליטי, לשום סקר

בועז ביסמוט:  אלה יקרים לי, אלה יקרים לי – דתיים, חילונים, מתיישבים, מצביע שמאל, מצביע ימין, חילוני, חרדי –  אבל להגן, אתה מדבר עם אדם שנוסע באופן קבוע לעלי, יש לנו שם קרן, היא יודעת את זה; אני שותף של שילה אדלר

בועז ביסמוט:  ב-2005 הייתי שגריר במאוריטניה, ראיתי, בכיתי יחד עם הכתומים, אבל היום אין כתומים וכחולים, היום יש עם ישראל

בועז ביסמוט:  זה הכול

בועז ביסמוט:  תודה

צבי ידידיה סוכות: תודה רבה, חבר הכנסת ביסמוט

צבי ידידיה סוכות:  אני חייב לציין בעניין הזה שכעורך עיתון אתה בטח יודע שתמיד להביא רשות פלסטינית ומדינה פלסטינית בעזה זה הדבר הכי הגיוני וסביר, אבל להביא יהודים זה טרלול

בועז ביסמוט: בדיוק, זו המסקנה מהבוקר

צבי ידידיה סוכות: ככה זה במקומות האלה אבל אתה יודע, אני חושב שיש כאן מספיק אנשים בבית הזה שלא מתרגשים

בועז ביסמוט: אבל אני יכול להרגיע אותך, זה לא יקרה

בועז ביסמוט:  לא תהיה רשות פלסטינית שולטת בעזה כי העם היהודי הוא לא עם מתאבד

צבי ידידיה סוכות: תודה רבה

צבי ידידיה סוכות:  לא נשאר לנו הרבה זמן לחלק הפתוח

אריאל קלנר: כדי לא להתאבד בואו לא נישאר רגועים, אני מציע

אריאל קלנר:  אשרי אדם מפחד תמיד

צבי ידידיה סוכות: רפול אנגל, מועצת בנימין

רפול אנגל: תודה רבה על הדיון

רפול אנגל:  חבר הכנסת ביסמוט, תודה רבה על הנאום החשוב

רפול אנגל:  אני ממועצת בנימין, סגן ראש מועצה ואני רוצה לחבר אתכם למה שקורה בשטח בנושא אבטחת היישובים

רפול אנגל:  אני פותח בזה שאנחנו מחבקים את צה"ל ואנחנו חלק מלא מאז תחילת המלחמה, כולנו ביחד והתושבים הם חיילי הגמ"ר, וחיילי הגמ"ר הם התושבים, הפיקוד הבכיר נמצא כולו, גם אנשים שיושבים פה וגם כמובן אנשים אחרים, הקשר הוא הדוק והמשימות משותפות

רפול אנגל:       אני בכל זאת מבקש להעיר כמה נקודות, אנחנו מדברים עליהן כבר שלושה חודשים ואי אפשר להשאיר אותן בחלל

רפול אנגל:       הדבר הראשון זה חוסר עמוק בציוד, ציוד הגנה בסיסי לחיילים

רפול אנגל:  אני מדבר גם על ציוד אישי של חיילים, שעד היום לא הגיע להרבה מאוד מהחיילים החדשים שגויסו, וצה"ל גייס הרבה מאוד חיילי הגמ"ר, לא הגיע ציוד בסיסי, כמו אפודים קרמיים וקסדות וכו'

רפול אנגל:       אנחנו מבינים לגמרי והבנו את זה בחודש הראשון, שיש מלחמה בוערת יותר בגזרת הדרום ויש מוכנות גבוהה יותר בגזרת הצפון, זה בסדר, אבל כרגע מדברים איתנו על זה שיש הכול, לא לדאוג, הכול הוזמן, הכול יהיה, אבל מתי? אי שם באזור יוני-יולי, וגם זה לא תאריך שמישהו מתחייב

רפול אנגל:      אנחנו חלילה לא רוצים שיהיה מאוחר מדי ובטח גם אתם ראיתם ואתם שותפים למאמצים שגם אנחנו עושים גיוסי תרומות כדי לתת ציוד לחיילים, אבל אחד, זה לא אמור להיות ככה; שתיים, זה לא מספיק

רפול אנגל:  אנחנו לא יכולים להחליף, לא את הצבא ולא את המדינה ואין לנו שום כוונה כזאת, ונכון להיום, גם היום יש עדיין חיילים בהגמ"ר עם נשקים ארוכים, שזה לא מתאים, לא למשימה שהם צריכים לעשות וזה גם לא מתאים לתקופה שאנחנו נמצאים בה

רפול אנגל:  אין עוד חיילים שמשתמשים בנשקים ארוכים, יש לזה הרבה השלכות, לא ניכנס עכשיו לדיון המקצועי הזה

רפול אנגל:  כרגע, הציוד הזה חסר והאופק נראה לא רלוונטי

רפול אנגל:  זה דבר ראשון

רפול אנגל:       דבר שני, בתחילת שנות האלפיים, לפני שהתחילו התפיסות של צבא קטן וחכם וצמצום כוחות וכל הדברים האלה - - -     

צבי ידידיה סוכות: נציגי הצבא, אתם רושמים את הדברים, שתוכלו להתייחס בדיון החסוי? תודה

רפול אנגל: בעצם כוחות היישובים היו חלק מכוחות ההגנה במרחב, מה שאומר שמעבר לאימונים וכו', היה גם שיתוף במשימות הגנה וגם אמצעי הגנה

רפול אנגל:  נכון להיום, דיברנו על היפוך קנים ואנחנו מדברים על זה – אני חבר כיתת כוננות 18 שנה בעופרה ואני זוכר את האימונים בהתחלה, שהיו עוד אימונים קודמים, מה שנקרא היפוך קנים זה היה חלק מהאימון והיה לנו ציוד בשביל זה

רפול אנגל:  היה חדר נשק, בחדר נשק הייתה תחמושת נפיצה, היו מרגמות, היה ציוד מה עושים כשזה קורה? מה עושים שהתרחיש, לצערנו ראינו אותו, קורה? מה עושים כשרכב מגיע?      היום, לכיתות הגמ"ר ביישובים יש נשק קל בלבד

רפול אנגל:  בכמה יישובים, לא בכולם, יש גם מאג או משהו מיושן כזה שנמצא איפשהו

רפול אנגל:  אין תחמושת רצינית

רפול אנגל:  מגיע עכשיו רכב, איזשהו פיק-אפ כזה, טנדר או מה שלא יהיה, מוגן במיגון הכי קל שיש, אין איך לעצור אותו

רפול אנגל:  התשובה של הצבא שמחכים לכוחות הגזרתיים היא טובה אבל לא מספיק טובה כי אם יהיה לנו אירוע רב-זירתי, אנחנו עלולים למצוא את עצמנו במצב שאין לכוחות ההגנה – וכמה שהם יהיו מאומנים ביישובים – אין דרך לעצור פיזית

רפול אנגל:  נק"ל לא עוזר בעניין הזה

רפול אנגל:  אנחנו על זה מדברים לדעתי מהיום השלישי למלחמה ולא קורה עם זה שום דבר וזה גם לא נראה באופק

רפול אנגל:  מה שדיברתי קודם על ציוד שאולי נראה באופק, זה לא נראה באופק

רפול אנגל:       גם התפיסה

רפול אנגל:  התפיסה, כרגע חיילי הגמ"ר – וצריך לזכור, ביהודה ושומרון יש עכשיו אלפי חיילי הגמ"ר, אני לא יודע אם מותר להגיד את המספרים, אולי בדיון החסוי, יש אלפי חיילי הגמ"ר והם לא משולבים בכוחות, הם כרגע עמדות שמירה

רפול אנגל:  עמדת שמירה זה חשוב, אני לא מזלזל בזה, אני בטח לא מזלזל בעבודה שהם עושים, וכולם שם, כל החיילים האלה – וזה המקום להצדיע להם על התקופה המטורפת הזאת של מילואים שהם עושים והם כרגע הולכים לעשות את זה עוד הרבה זמן והם כולם יהיו מוכנים לקרב לכל דקה והם גם מוכנים בפועל

צבי ידידיה סוכות: רק שאני אבין

צבי ידידיה סוכות:  אתה מתכוון שהם לא משתתפים במעצרים?     

רפול אנגל: הם לא משתמשים בשום פעולה מעבר לעמדת שמירה

קריאה: נרחיב בדיון החסוי

רפול אנגל: דבר נוסף שאתם מכירים בו

רפול אנגל:  משרד ההתיישבות התחיל במהלך אדיר שלא קרה אף פעם של מיגון ההתיישבות הצעירה ביהודה ושומרון, שחלקה – אתם יודעים, מכירים את האירוע, ההתיישבות כבר לא צעירה בכלל – אבל התפיסות של אותה חליפת הגנה הן תפיסות משפטיות ישנות שהן לא רלוונטיות

רפול אנגל:       כל אמצעי ההגנה שניתנים היום זה אמצעים נתיקים או אמצעים זמניים או אמצעים שהם הרבה יותר טובים ממה שהיה לפני דקה – אני לא מזלזל בזה חלילה ואני אומר תודה, ופה גם לשרה סטרוק וגם לשר סמוטריץ' שזיהו את הפער הזה והקצו את התקציבים – עדיין, אנחנו מדברים על פתרון שהוא לא פתרון ראוי לתקופה והוא לא מענה לאיום

רפול אנגל:       אפשר לדבר על פרטים כמה שאתם רוצים

רפול אנגל:  יש המון אמצעים ויש הרבה מאמצים אבל הם כולם ברמה של משהו כזה זמני, אולי ניתן וכו'

רפול אנגל:  אין תשתיות, אין שום טיפול בתשתיות

רפול אנגל:  אין תשתיות בזק

רפול אנגל:  יש היום יישובים ביהודה ושומרון שהם יישובים עם מעל מאה משפחות, שאין להם התרעה של פיקוד העורף

רפול אנגל:  אתם מבינים את האירוע? אין התרעה

רפול אנגל:  למה? כי אין קו בזק, כי אין אישור להביא קו בזק ליישוב, ופיקוד העורף אין לו אישור לשים שם צופר, ולכן כשתהיה שם חלילה חדירה או נפילת טילים הם יצטרכו להסתמך או על היישוב השכן או על חסדי הרבש"ץ, וכמובן חסדי שמים אבל אין התרעה

רפול אנגל:  אין התרעה כי אין תשתית

רפול אנגל:       אותו דבר באספקה של מים

רפול אנגל:  אין היום לחצים מספקים לכיבוי אש כי אין מים, כי הכול מגיע דרך איזושהי מערכת עוקפת של המועצות

רפול אנגל:       אותו דבר לגבי תשתיות חשמל

רפול אנגל:  גם תשתיות החשמל אינן יציבות ואינן מספיקות, ולכן גם כשרוצים להתקין תאורה רצינית או מצלמות אז אין תשתית לזה, וכל מרכיב ביטחון כזה, אנחנו שמים לו גם גנרטור כי אנחנו מעריכים שהחשמל ייפול בעת צרה ואנחנו נצטרך לגבות אותו

רפול אנגל:       אין גם רכבי ביטחון ורבש"צים

רפול אנגל:  יש היום יישובים שלמים, כמו שאמרתי עם מעל מאה משפחות והרבה יישובים שהם עם עשרות משפחות, שאין להם רכז ביטחון, אין להם רכב ביטחון, אין להם את כל המעטפת הזאת החיונית שמספק הצבא

רפול אנגל:  ואני לא מאשים פה את גורמי הצבא בעניין הזה

רפול אנגל:  להיפך

רפול אנגל:  אני פונה אליכם, חברי הכנסת, ואני מבקש, אלה דברים שהם בידיים שלכם

רפול אנגל:  המעמד החוקי של אותם יישובים זה בידיים שלכם, זה לא קשור לגופי הביטחון

רפול אנגל:  הצבא מבחינת תקציב יכול מחר לשים אותם, מבחינת פיקוד העורף מחר אפשר להציב בכל אחד מהיישובים צופר, אין שום בעיה

רפול אנגל:  הבעיה היא אצלכם, הבעיה היא שצריך לגמור את מה שהתחילה הממשלה הזאת לעשות, להסדיר את המעמד של היישובים האלה ולתת להם מעמד

רפול אנגל:  אם אתם רוצים, תעשו להם הוראת שעה מעמד זמני מיוחד למלחמה, תעשו מה שאתם רוצים, אבל זה בידיים שלכם

רפול אנגל:  הבעיה פה היא לא אצל הצבא

צבי ידידיה סוכות: תודה רבה, רפול

לימור סון הר-מלך: לדעתי, לא רק לאותם יישובים מוסדרים אלא – לפחות מה שאני מכירה – יש הקצאות של כספים לטובת העניין הזה של כל המעטפת הביטחונית, המחשוב וכו'

רפול אנגל: אני מדבר על התיישבות צעירה, והכול נתיק

לימור סון הר-מלך: אני מדברת על כל ההתיישבות, כולל התיישבות צעירה

רפול אנגל: לא, שם יש תוכנית רב-שנתית מסודרת

צבי ידידיה סוכות: מה שהוא העלה, הוא בעיקר התייחס להתיישבות הצעירה, חוץ מהקטע של בני המקום בהתחלה

לימור סון הר-מלך: בסדר, אני דואגת לכל ההתיישבות

רפול אנגל: שם המצב יחסית סביר ויש תוכנית

צבי ידידיה סוכות: ג'ייסון רוט, בבקשה, תנסה ממש בקצרה

צבי ידידיה סוכות:  לא נשאר לנו הרבה זמן לחסוי

ג'ייסון רוט: יש כמה דברים שרציתי להוסיף למה שאתה גם אמרת עכשיו

ג'ייסון רוט:  א', בכיתת הכוננות של בית הערבה אנחנו רק 17 אנשים, כולל הרבש"ץ, כולל אני שאני ס' רבש"ץ

ג'ייסון רוט:  זה אומר שכל יום 17 אנשים נוהגים ברכב ביטחון, ששלחנו לטיפול הרבה פעמים כבר

ג'ייסון רוט:  יום אחד אפילו היה לנו מחליף של רכב קטן מאוד, שאי אפשר אפילו לעלות על הבוץ

ג'ייסון רוט:  אנחנו באמת חייבים רכב של רבש"ץ

ג'ייסון רוט:  כשהרבש"ץ מגיע ממש מהר לאירוע, יש לו את הרכב שלו ויש גם את הרכב ביטחון

ג'ייסון רוט:  זה לחזק את מה שאתה אמרת לגבי ציוד

ג'ייסון רוט:      מעבר לזה, עלינו למח"ט, עלינו לקב"ט, עלינו לראש מועצה, אני גם עולה לפה

ג'ייסון רוט:  חייבים חפירה, לפחות שבעה קילומטר סביב יריחו איפה שהמטעים שם, העלות היא כשני מיליון שקל, פלוס-מינוס, אם רוצים לעשות ארבעה מטר גם למטה, שרכבים לא יכולים להגיע ולעשות מעגל פרוץ, מה שקרה בדרום

ג'ייסון רוט:  אני יכול להגיד, ביישוב שלנו כבר כמה פעמים יצאו דרך המטעים שם, וכוח של 5016 - - -     

צבי ידידיה סוכות: למיטב ידיעתי, המחסום כרגע פתוח לגמרי שם

ג'ייסון רוט: הם מגיעים גם מהשטח בכל מקרה כי בבוקר יש פקקים ביציאה של יריחו, ובכל מקרה מגיעים עד היום למטעים

ג'ייסון רוט:  הם יוצאים משם, עוצרים אותם, מוציאים אותם אחורה אבל הם עושים מה שהם רוצים במטעים שם

צבי ידידיה סוכות: כמה זמן נסיעה מיריחו ליישוב שלך?     

ג'ייסון רוט: אני ניסיתי את זה לגיוס תרומות של המצלמות כי עדיין לא היו לנו מצלמות בקיבוץ שלנו, וגייסתי 150,000 שקל למצלמות סביב הקיבוץ שלנו

ג'ייסון רוט:  לדוגמה, הסרטון הזה דקה וחצי דרך המטעים, מיריחו, מהשטח עד הקיבוץ, דקה וחצי

צבי ידידיה סוכות: איפה שיש שם את הבית ספר של הרשות הפלסטינית, בית ספר לשוטרים

צבי ידידיה סוכות:  נכון?     

ג'ייסון רוט: נכון

ג'ייסון רוט:  יש ארבעה-חמישה רכבים מוגנים שם

לימור סון הר-מלך: בית ספר של שוטרים, מייד אחרי השבעה באוקטובר היה שלט ענק שניתן היה לראות אותו למרחקים שהיה כתוב שם "נוח'בה"

לימור סון הר-מלך:  מי שחושב משהו אחר על הכוונות שלהם, אז או שהוא מטומטם או שהוא טומן את הראש בחול באופן מכוון, או שהוא רשע

לימור סון הר-מלך:  ולכן אני אומרת, ההתעלמות הזאת – אנחנו חייבים לדבר על זה

צבי ידידיה סוכות: מצוין

צבי ידידיה סוכות:  יש דיון חסוי, הם לא יכולים לדבר עכשיו

לימור סון הר-מלך: כי בסוף זה יפה לדבר על מיגון ועל הצטיידות ועל תשתיות

צבי ידידיה סוכות: אבל לימור, הם לא יכולים לענות לנו

צבי ידידיה סוכות:  הם יענו בדיון החסוי

לימור סון הר-מלך: זה חשוב מאוד, אבל בסוף את כל זה אנחנו צריכים כשאין הרתעה, כשלא מייצרים הרתעה, שלא מבינים מי האויב ולא מבינים איך מדברים איתו

ג'ייסון רוט: הגיע לפני שבוע וחצי, שבועיים לקיבוץ שלנו וחתך חלק מהגדר של מערכת ההתרעה, על הגדר שלנו

צבי ידידיה סוכות: בקיצור, אתה דקה וחצי מבית הספר לשוטרים של הרשות הפלסטינית, איפה שהיה השלט של הנוח'בה שלימור אומרת, ואתה אומר, אין שום דבר שמבדיל בין אותו מקום שיש שם הרבה אנשים חמושים שונאי יהודים לבין הבית שלך, ואתה אומר לכל הפחות שיהיה מכשול

ג'ייסון רוט: אני פרקטי – חפירה, לחזור למחסום

ג'ייסון רוט:  זה לא לפני 20 שנה, ההגנה של יריחו

צבי ידידיה סוכות: היה מחסום עד לפני חודש לדעתי

ג'ייסון רוט: כש-5016 היה באזור שלנו היה כתר

ג'ייסון רוט:  אף אחד לא יצא משם ועצרנו הרבה אנשים

צבי ידידיה סוכות: ג'ייסון, אנחנו חייבים לסיים

צבי ידידיה סוכות:  אנשים ידברו בהמשך

צבי ידידיה סוכות:  בבקשה

אלעד מצוינים: אלעד מצוינים, מנכ"ל קרן אריאל לפיתוח

אלעד מצוינים:  אדוני היושב-ראש, חברי הכנסת, מובן נציגי צה"ל, תודה על העבודה החשובה, הקשה, המשמעותית שאתם עושים, בכלל צה"ל על גזרותיו אבל גם כמובן בפיקוד מרכז

אלעד מצוינים:      אצלנו באריאל יש כיתת כוננות שמונה היום 52 לוחמים

אלעד מצוינים:  אנחנו עובדים להגדיל אותה ל-108 לוחמים

אלעד מצוינים:  כמובן שמגייסים כסף עבור וסטים, מחסניות, ציוד מגן, קסדות, אבל אנחנו עדיין מחכים לכלי נשק כדי שנוכל לגדול לאותה כיתת כוננות של 108 לוחמים

צבי ידידיה סוכות: שים לב שהדיון בשידור חי ויכול להיות שגם האויב צופה בנו

אלעד מצוינים: בסדר, יש לנו חלקים לדיון החסוי, אני אשאיר נתונים עבורו

צבי ידידיה סוכות: לא יודע אם תוכל להישאר, תוכל להשאיר לנו

אלעד מצוינים: להשאיר נתונים, אני אשמח, בסדר גמור

צבי ידידיה סוכות: מצוין

צבי ידידיה סוכות:  רק אני אומר, שים לב כשאתה מדבר על נתונים, קח בחשבון שצופים בדיון הזה

אלעד מצוינים: אין בעיה, אני מבקש להגיד משהו מהותי

אלעד מצוינים:  גם כשאנחנו מחמשים את כיתות הכוננות בנשק קל, אנחנו צריכים להבין שאנחנו מדברים על תרחישי ייחוס שונים

אלעד מצוינים:  כל האביר לילה א', ב', ג', ד', אנחנו בשבעה באוקטובר ראינו שלא אלה תרחישי הייחוס שאנחנו צריכים להיערך אליהם

לימור סון הר-מלך: נכון

אלעד מצוינים: כי אם אנחנו מדברים על היפוך קנים, כלומר שוטרים פלסטינים שהופכים את הקנים ומכוונים אותם כלפי יהודים, אז לא רק הכוונות אלא גם ביכולות אלה יכולות אחרות שלכיתות כוננות עם נשק קל אין מה לעשות מולן

אלעד מצוינים:       כשאנחנו ראינו נוח'בות עם טילי נ"ט ועם רכבים ועם ציוד, גם נשק קל, גם אם נחמש את כל כיתות הכוננות זה לא מספיק לנו

אלעד מצוינים:  אנחנו צריכים לדבר על שינוי של תרחיש הייחוס

אלעד מצוינים:  לא עוד חדירת מחבלים או חדירת מספר מחבלים או בכמה פרצות - -      

צבי ידידיה סוכות: לשם כך התכנסנו

אלעד מצוינים: - - אלא השתלטות, אלא כיבוש על יישובים, אלא של פשיטות

אלעד מצוינים:  אנחנו בסרט שמדבר עדיין את השישה באוקטובר בשפה שלו

אלעד מצוינים:  תודה רבה

צבי ידידיה סוכות: תודה רבה, אריאל

לימור סון הר-מלך: כל מילה

צבי ידידיה סוכות: פורום "הצופות", אם אפשר בשתי דקות

שרון ניר: בוקר טוב

שרון ניר:  שרון אבני, בשם "הצופות", פורום נשות המגויסים

שרון ניר:  חמאס על שלוחותיו נמצא ביו"ש, בשטחי הרשות הפלסטינית

שרון ניר:  האיומים הרבים שקיימים מביאים את הצבא לפעולות חשובות, בהן מעצרים רבים של מחבלי חמאס דאעש בשטחי הרש"פ

שרון ניר:      אנשי חמאס פועלים בשטחי הרשות בכל יום ומסיתים ומנסים להוציא לפועל פעולות טרור

שרון ניר:  בתוך היישובים ביו"ש בצל המלחמה יחידות ההגמ"ר מבחינת סד"כ ותרגול ערוכים לתת מענה לתרחיש האימים של היפוך קנים

שרון ניר:  בקרוב, לכשישוחררו חיילי ההגמ"ר משירות המילואים ומבנה מערכת הביטחון ישתנה ויחזור לשגרה, המצב יהיה אחרת

שרון ניר:       ללא יחידות ההגמ"ר, מחלקות הביטחון לא יוכלו להגיב בצורה מיטבית בלי אבדות קשות ורבות באירוע של היפוך קנים מעגל פרוץ

שרון ניר:       מתן מענה לאיום כזה בשגרה, בה רבש"ץ וסייר או שניים עם כיתת כוננות, הוא לא ישים

שרון ניר:  בפועל, היחס בין כמות התחמושת של מחלקות הביטחון וכיתות הכוננות לבין כמות החימוש, סוג האמל"ח והסד"כ של הרש"פ הוא אדיר להחריד

שרון ניר:       מספר הנשקים במערכת הביטחון על יישובי יו"ש לא יכול לתת מענה למסה האדירה של חימוש במטולי רימונים, אר

שרון ניר: פי

שרון ניר: ג'י, מטענים, טילי נ"ט, חומרי נפץ שונים, בידיהם של המון משולהב, הגדל ומתחנך לתרבות מכוונת להסתה ורצח, בכל יום ביו"ש נבנים קיני טרור

שרון ניר:       על מנת להתמודד באופן מיטבי עם אירוע של מעגל פרוץ, היפוך קנים, חלילה, להגיב בזמן ולצמצם מראש את כמות האבדות בנפש, צריך לשנות תפיסת ביטחון ולטפל כבר מעכשיו באיום ולא במגננה

שרון ניר:  רק בדרך הזו ניתן יהיה לצמצם הפערים בין כמות הנשק והתחמושת האדירה לבין יכולתן של מחלקות הביטחון וכיתות הכוננות להגיב

שרון ניר:       פירוק הרשות הפלסטינית מנשקה יהיה הורדת האיום היעילה והמשמעותית ביותר, ויבטיח את ביטחונם של תושבי יהודה ושומרון

שרון ניר:       במקביל לשיבוש חיי התושבים ביו"ש, הקריאות לרצח ולתמיכה באירועי השבעה באוקטובר אינן פוסקות

שרון ניר:  אני אזכיר רק את הדף שציין פה איתמר – דף ההנחיות ממשרד הדת של הרשות שפורסם ב-18 באוקטובר, שבועיים אחרי – מחזק את אירועי הטבח הנורא ואף מגדיר אותם כציווי אסלאמי ודורש מכל אימאם בכל מסגד לקרוא להשמדת היהודים

שרון ניר:       את ההסתות הללו אנו שומעים מדי יום שישי בצרחות שטופות שנאה

שרון ניר:  גם אם הורידו את המסמך הזה, הפעולה מבוצעת, ההסתות הללו נשמעות בכל יום שישי

שרון ניר:  מדובר במסמך רשמי של משרד הדתות של הרשות הפלסטינית

שרון ניר:  אסור בתכלית האיסור להכיר כפרטנר בגוף כזה, המחייב להטיף להשמדת היהודים, מאמן ומחמש את עשרות אלפי אנשיו, משלם תגמול למחבליו ומעודד העתקת אירועי הטבח בקיבוצים אל אזורנו

שרון ניר:       אנו קוראות למערכת הביטחון, לשרי הממשלה, חברי הקבינט – שנו את תפיסת הביטחון, פרקו את הרשות הפלסטינית מכמויות הנשק האדירות בהן היא מחזיקה

שרון ניר:  עד לפירוק הרשות הפלסטינית מנשקה שנו והתאימו את תפיסת ההגנה על היישובים

שרון ניר:  למשל, המעבר מגדר אינדוקטיבית למערכת מכ"ם המגלה ממרחק ניסיונות חדירה ליישובים, תאפשר תגובה בזמן והדיפה של מחבלי החמאס דאעש, ותחסוך באבדות בנפש, חלילה

שרון ניר:  לא נוכל לבצר את היישובים עד בלי די

צבי ידידיה סוכות: יש יישובים עם גדר כזו?     

שרון ניר: אם תרשו לנו לדבר בשלב החסוי, גם נאמר עלויות ופרטים נוספים

צבי ידידיה סוכות: לצערי, זה בלתי אפשרי

שרון ניר: מעשית וגם תקציבית לא נוכל לעשות זאת, אך לאור איום מיידי של היפוך קנים, הרחקת קו הלחימה מבתי התושבים הוא הכרח למניעת הטבח הבא המתוכנן

שרון ניר:  חמשו מחלקות הביטחון וכיתות הכוננות בתחמושת שיכולה לתת מענה אל מול האיום בשימוש במטולי רימונים, אר

שרון ניר: פי

שרון ניר:  ג'י

שרון ניר: , טילי נ"ט וכדומה, ובכלל, תנו לצה"ל לנצח גם ביו"ש

שרון ניר:       אנו, נשות המגויסים, מחזקות את ידי החיילים וכל כוחות הביטחון, מחבקות ומודות על העוז והגבורה, ומבקשות מממשלת ישראל ומהעומד בראשה ומכל חברי הקבינט המדיני והביטחוני ומערכות הביטחון – שנו את תפיסת הביטחון, הקשיבו להם, כשהם מאיימים הם מממשים

שרון ניר:  תודה

צבי ידידיה סוכות: תודה רבה

צבי ידידיה סוכות:  אחרונת הדוברות, אסתר הילמן, שומרים על הבית

אסתר הילמן: שלום לכולם, בוקר טוב

אסתר הילמן:  שמי אסתר הילמן, גרה בטלמון, נשואה לניר, מילואימניק כרגע, ואימא לארבעה ילדים

אסתר הילמן:  אני הגעתי לכאן היום כדי לדבר על הסכנות הקיומיות שאנחנו עוברים כל דקה ודקה באזור שלנו, וגם בכלל ביהודה ושומרון

אסתר הילמן:       בשנייה שאנחנו עוברים את המחסום בכל מקום ביהודה ושומרון אנחנו משלמים מחיר כבד בחיי אדם

אסתר הילמן:  רק בשנת 2023 נרצחו באיו"ש 38 אזרחים ואזרחיות, ביניהם האחים הלל ויגל יניב מהר ברכה שנרצחו בחווארה, בת שבע נגרי שנרצחה מפיגוע ירי בהר חברון, פיגוע דריסה במחסום מכבים שבו נהרג לוחם צה"ל, מקסים מולצ'נוב, ועוד רבים, השם יקום דמם

אסתר הילמן:  אני בטוחה שיש לכם את כל השמות שנוספו למעגל השכול

אסתר הילמן:       אז מה אני מבקשת מאוד מאוד ברור? אני ויתרתי על יום שלם של עבודה

אסתר הילמן:  אני מנהלת מרכז טיפולי לילדים, מתבגרים ומבוגרים, שמתמודדים עם קשיים נפשיים מאוד מאוד קשים, ויתרתי על יום שלם של עבודה כדי להגיע לפה ולומר משהו מאוד ברור – די להתגונן

אסתר הילמן:  אני לא רוצה להתגונן, אני רוצה להרתיע

אסתר הילמן:  אני לא רוצה גדרות, אני לא רוצה תיל, אני לא רוצה שאנחנו נסתובב עם ראש למטה

אסתר הילמן:  אנחנו צריכים להיות עם הראש למעלה, לא לפחד

אסתר הילמן:       מאז שבעלי גויס מה-7 באוקטובר למילואים, אני ישנה עם סכין מתחת למיטה כדי לא לגרום למצב שבו אני וילדיי נהיה בסכנה כי אני אגיד לכם את האמת

אסתר הילמן:  אני מאוד אוהבת את חיילי ההגמ"ר אצלנו, אבל אני לא סומכת על זה – לא עליהם כי אין להם נשק, אין להם איך להתגונן

אסתר הילמן:  לי אין אקדח, אני לא יכולה לעמוד בפתח של הבית שלי ולהרגיש מוגנת, כשאני יושבת עם הגב בארוחת שבת אל הדלת אני מפחדת שייכנס מחבל ויהרוג אותי ואת משפחתי

אסתר הילמן:       אני בת לאיש קבע ששירת 25 שנה בצבא

אסתר הילמן:  כל חג וכל שבת בילינו בבסיסים יחד עם אבא שלי, וכשאבא שלי השתחרר אני התגייסתי לצה"ל גם כדי להיות לוחמת, ועדיין אני מפחדת

אסתר הילמן:  זה נראה לכם הגיוני? זה נראה לכם שפוי שאני צריכה לישון עם סכין מתחת לכרית שלי כדי להגן עליי ועל ילדיי כשבעלי נמצא במילואים?      אז לא, זה לא הגיוני ואני לא מוכנה לקבל את זה בשום צורה

אסתר הילמן:  אני לא מוכנה שנהגי אוטובוס ערבים שנכנסים רק לאסוף נוסעים יקראו בשמות גנאי, ואני לא אמנה את השמות האלה כי זה פשוט נורא ואיום, לנערות יהודיות שרק ביקשו לעלות לנסיעה

אסתר הילמן:  לא מוכנה שיזרקו אבנים על אחות בדרך למשמרת בבית חולים כשהיא מטפלת בכולם, ללא הבדל גזע, דת ומין

אסתר הילמן:  ואני לא מוכנה שהערבים שבונים את הבתים שלנו יצלמו אותם, יאספו מידע ואחר כך ישרפו אותנו בתוכם

אסתר הילמן:  אני לא מוכנה יותר לשמוע את המואזין בכפרים בימי שישי מסית לרצוח אותנו בעודנו נערכים לשבת, ואני מבינה כל מילה בערבית כי אני דוברת ערבית מהבית, עם חמש יחידות בערבית, אני מבינה כל מילה שהוא אומר, שומעת כל הסתה

אסתר הילמן:      המצגת שראינו פה היום היא מהממת, היא נדירה, היא נכונה, אבל הדברים בפועל קורים בשטח

אסתר הילמן:  אני צריכה לבשל אוכל ולשמוע שהוא בא עוד מעט לרצוח אותנו ולפחד על חיי ממש, לא בכאילו

אסתר הילמן:       מעבר לגדר שלנו, שעשויה מתיל, נמצא הכפר הערבי ג'אנייה

אסתר הילמן:  הערבים שנמצאים שם מתקרבים לגדר כל הזמן ומתגרים בנו

אסתר הילמן:  ליד דולב, מתקרבים לגדר מהכפר עין קיניא הסמוך אליו

אסתר הילמן:  רמאללה נמצאת בקו אווירי שלושה-ארבעה קילומטר מטלמון, זה רק עניין של זמן ותכנון

אסתר הילמן:  פעם אחת תפסו אותנו מאוד מאוד לא מוכנים, והפעם אני מבקשת מכם להתעורר, לפני הטבח ביהודה ושומרון

אסתר הילמן:       יש הרבה מה לעשות

אסתר הילמן:  תתנו חופש פעילות לרבש"צים מחוץ ליישוב ובתוך הכפרים הערביים, שההרתעה תהיה בתוך הכפר שלהם, לא אצלנו ביישוב, לא אצלנו במחסומים, שהחיילים שלנו לא יעמדו עם נשקים בכניסה עם פנים נפולות כאילו אנחנו צריכים לפחד על עצמנו

אסתר הילמן:  אנחנו צריכים להיכנס אליהם

אסתר הילמן:  אל תתנו להם לסנוור אותנו עם לייזר בכבישים כל לילה, לא להכניס ערבים ליישובים יהודיים, ולמצוא חלופות לבנייה, סלילת כבישים, פינוי אשפה ועוד, ולהתייחס לזריקות אבנים כמסכני חיים בפועל

אסתר הילמן:       בסופו של דבר אני יודעת שכולנו שליחים של הקדוש-ברוך-הוא בעולם הזה ואני יודעת שאתם עושים הכול, הכול כדי לשמור על עם ישראל

אסתר הילמן:       אני רוצה לסיים בתפילה ולברך אתכם כשליחי הציבור, את כל כנסת ישראל, שיהיה לכם האומץ, את הנחישות, את התעוזה ומחשבה תחילה בהבנת המציאות לעומקה, שתהיו ראויים לעם והעם יהיה ראוי לכם

אסתר הילמן:  תודה

צבי ידידיה סוכות: תודה רבה

צבי ידידיה סוכות:  אנחנו יוצאים לחמש דקות הפסקה לקראת הדיון החסוי